Arungrah

Saur mandal ke grah me se Arungrah ke diameter 3rd sab se barraa hae aur mass 4th sab se barraa hae. Volatile layer ke bittar ek patthar ke core hae, aur iske around ek  hydrogen aur helium ke atmosphere hae. Thorraa  hydrocarbon, carbon monoxide aur carbon dioxide ke upper atmosphere me paawa gais hae. Arungrah me dher  unexplained mausam ke phenomena hae, jaise ki iske sab se jaada hawaa ke gati ,  polar cap me badlao, aur iske erratic cloud formation. Ii grah ke internal heat bahit kamtii hae agar iske duusra giant planets se compare karaa jaae tab, aur ii kaise hoe hae clear nai hae.

Duusra giant planets ke rakam, Arungrah ke lage rings hae, ek magnetosphere hae, aur dher natural satellites hae. Ii bahut dark ring system khaali 2%  incoming light ke reflect kare hae. Arungrah ke  28 natural satellites me 18 jaana jaae waala chandarma hae, jisme se 13 chhota-chhota inner moon hae. Aur jaada duur pe aur barraa paanch  major moons hae: Miranda, Ariel, Umbriel, Titania, aur Oberon. Arungrah se aur jaada duur me 10 jaana jaae waala  irregular moons hae. Ii grah ke magnetosphere ekdam asymmetric hae aur isme charged particles hae, jiske kaaran iske rings aur chandarma dark rahe hae.

Arungrah ke bina durbiin ke dekha jaae sake hae, lekin ii bahut dim hae aur iske khaali 1781 me ek grah ke classify karaa gais rahaa, jab iske pahila dafe William Herschell dekhis rahaa. Iske paae jaae ke 70 saal baad, ii maana gais rahaa ki iske namm Greek deotaa, Uranus ke naam dewa jaae. 2025 talak iske khaali ek dafe Voyager 2 visit karis rahaa jab uu iske bagal se urris rahaa. Aaj-kal iske achchhaa se telescope se dekha jaae sake hae. Ii grah ke bagal se fir se urre ke plan karaa jaae hae.

vibhag:A